**REGULAMENT CONCURS“Săptămâna mobilității I’Velo”**

**16-22 septembrie 2020**

**Regulament oficial de desfășurare**

**Articolul 1. Organizatorul si durata concursului**

* 1. **Organizator**

Concursul **“Săptămâna mobilității I’Velo”** este organizat si deșfășurat de Asociația Green Revolution cu sediul în Str. Avrig, nr. 21-31, Bl. U2, Sc. 1, Sector 2, Bucuresti, înregistrată in Registrul Special al Asociațiilor si Fundațiilor cu numarul 36/25.03.2009, cod de identificare fiscală 25368700, înscrisă la Autoritatea Nationala de Supraveghere a Prelucrarii Datelor cu Caracter Personal ca operator de date cu caracter personal sub nr. 17259 (denumită in continuare „**Organizator**”) reprezentată prin Raluca Fișer având funcția de Președinte.

* 1. **Denumire. Durata.**

Concursul poartă denumirea **“Săptămâna mobilității I’Velo”** denumit in continuare „**Concurs**” si se desfasoara in perioada 16.09.2020 – 22.09.2020.

**Articolul 2. Dreptul de participare**

**2.1.** La acest Concurs se pot inscrie în vederea participării, persoanele fizice, indiferent de naționalitate, domiciliu, rasă, sex sau religie, care au implinit varsta de 16 ani, sunt de acord cu Termenii și condițiile generale I’Velo prin achizitionarea contra cost, cu ajutorul aplicației I’Velo disponibilă în App Store și Google Play, în perioada 16 septembrie 2020 – 22 septembrie 2020, a cel putin unuia dintre serviciile de închiriere puse la dispoziție de I’Velo, menționate în cele ce urmează:

-abonament lunar, cu un număr nelimitat de utilizări a bicicletelor în perioada de valabilitate – 49lei;

-abonament lunar, cu un număr nelimitat de utilizări ale bicicletelor și trotinetelor electrice în perioada de valabilitate – 99lei;

-abonament anual, cu un număr nelimitat de utilizări ale bicicletelor în perioada de valabilitate – 149 lei;

-abonament anual, cu un număr nelimitat de utilizări ale bicicletelor și trotinetelor electrice în perioada de valabilitate – 365 lei;

- „*One pass*” tichet unic care permite închirierea unei singure biciclete pentru o perioadă de maximum 2 ore – 10 lei;

-„*Pay per Use”* sistem de plată aplicabil exclusiv Serviciilor de Închiriere a trotinetelor electrice, la accesarea efectivă a unui singur Serviciu de Închiriere pentru o trotinetă electrică, costurile relevante fiind variabile în funcție de durata utilizării Serviciului de Închiriere pentru trotinete electrice – 2 lei tarif pornire si 0,5 lei/ minut de utilizare.

**2.2.** La Concurs nu pot participa angajații, colaboratorii/voluntarii Asociației Green Revolution sau persoanele juridice, așa cum sunt definite de legea română.

**Articolul 3. Modul de participare**

Persoanele care respectă condițiile din **Art. 2** intră automat în tragerea la sorți și pot câștiga unul dintre cele 21 de abonamente lunare pentru trotinete și biciclete.

**Articolul 4. Desemnarea câștigătorilor**

**4.1.** Extragerea celor 21 caștigători se va face cu ajutorul [www.random.org](http://www.random.org). Pentru fiecare zi din săptâmâna 16 septembrie 2020 – 22 septembrie 2020 vor fi extrași câte 3 câștigători. Extragerea pentru fiecare zi va avea loc în ziua următoare achiziționării serviciului I’Velo.

**Articolul 5. Anunțarea câștigătorilor și acordarea premiilor**

**5.1.** Fiecare caștigător desemnat prin tragere la sorți va primi pe email o comunicare din partea Asociației Green Revolution în care va fi informat de acest lucru, în aceeași zi în care a fost extras câștigător, conform Art. 4.1.

**5.2.** Premiul constă într-un abonament lunarI’Velo, cu un număr nelimitat de utilizări ale bicicletelor și trotinetelor electrice în perioada de valabilitate.

**5.3.** Abonamentul lunar, câștigat prin tragere la sorți conform Art. 4, poate fi activat oricând în perioada 16 septembrie 2020 – 16 septembrie 2021 prin trimiterea unei solicitări în acest sens pe adresa de email [ivelo@greenrevolution.ro](mailto:ivelo@greenrevolution.ro).

**5.4.** Persoanele care au fost anunțate prin email că sunt câștigători pot să refuze să intre în posesia premiilor dacă nu solicită activarea abonamentului lunar, conform Art. 5.3

**5.5.** În cazul în care caștigătorii nu activează abonamentul lunar in perioada 16 septembrie 2020 – 16 septembrie 2021, aceștia pierd dreptul a mai solicita activarea abonamentului lunar.

**Articolul 6. Taxe si impozite**

**6.1.** Organizatorul se obligă sa calculeze, sa rețină si sa vireze impozitele aferente caștigurilor acordate în cadrul concursului, urmând a le vira instituțiilor publice competente în conformitate cu Legea 227/2015 privind Codul Fiscal, iar orice alte obligații de natură fiscală sau de orice altă natură, în legatură cu acestea cad în sarcina caștigătorilor.

**Articolul 7. Confidențialitatea datelor**

**7.1.** Organizatorul se obliga să păstreze confidențialitatea datelor personale ale participanților la prezentul concurs. Confidențialitatea este reglementată și asumată de organizator permanent, o dată cu punerea la dispoziția publicului a serviciilor I’Velo, enumerate la Art. 2. Identitatea câștigătorilor poate fi dezvăluită doar cu consimtamantul scris al participanților, în conformitate cu prevederile Regulamentului UE 679/2016.

**7.2.** Organizatorul prelucrează datele cu caracter personal ale participantilor în baza notificarii depuse la A.N.S.P.D.C.P si a înregistrarii sale ca operator de date, înregistrare înscrisa in Registrul de Evidență a prelucrării datelor cu caracter personal cu nr. 11471.

**Articolul 8 - Regulamentul oficial**

**8.1.** Prezentul regulament de participare este disponibil în mod gratuit pe site-ul [www.ivelo.ro](http://www.ivelo.ro)

**8.2.** Orice neînțelegere privind validitatea prezentului regulament sau rezultate din interpretarea si executarea acestuia vor fi  fie rezolvate pe cale amiabilă. În cazul în care rezolvarea eventualelor litigii nu este posibilă pe cale amiabilă, parțile se vor adresa instantelor judecatorești de la sediul Organizatorului.

**ORGANIZATOR**

**Asociatia Green Revolution**

**Reprezentata prin Presedinte**

**Raluca Fiser**